[{"text_idx": "#000003", "text": "Agu Leinfeld: po\u0308o\u0308rdumatult muutuva maailma ma\u0308rgid"}, {"text_idx": "#000004", "text": "Ma\u0308rkamatult su\u0308nnib meie u\u0308mber ta\u0308iesti uus maailm. Paljud asjad, mida pidasime veel mo\u0303ni aeg tagasi ta\u0308iesti ulmeliseks, on juba tegelikkuseks saanud. Kui selliseid \"ulmelisi\" muudatusi oleks ainult u\u0308ks, vo\u0303iksime ra\u0308a\u0308kida lihtsalt la\u0308bimurdest mingis valdkonnas vo\u0303i sektoris. Aga neid ulmeid on viimasel ajal saanud reaalsuseks tempos, mida me veel hiljaaegu vo\u0303imalikuks ei pidanud, kirjutab Agu Leinfeld."}, {"text_idx": "#000005", "text": "Kas COVID-19 levikuga tekkinud kiire vajadus kogu u\u0308hiskonda u\u0308mber korraldada on u\u0308ks uue maailma su\u0308ndimise esimestest su\u0308dametuksetest? Oleneb, kuidas me oma maailma u\u0308mber korraldame. Vajadus hariduse ja\u0308rgi, mis tuleb inimesele la\u0308hemale ja ei eelda liikumist fu\u0308u\u0308siliselt kooli, on osa sellisest uuest maailmast."}, {"text_idx": "#000006", "text": "Visiooni ja\u0308rgi, mille on kirja pannud tulevikku mo\u0303testav Singularity University, baseerub haridus tulevikus personaalsel kohaneval tehisintellektil, mis on inimesega kaasas igas elusituatsioonis ning o\u0303petab vastavalt esile kerkivatele elulistele olukordadele."}, {"text_idx": "#000008", "text": "Mida ma\u0308rkimisva\u0308a\u0308rset on veel toimumas ajal, kui ta\u0308helepanu on sellel, et viirusegraafikud ei taha kuidagi laugemaks minna?"}, {"text_idx": "#000012", "text": "Eriti kui selle materjali toomise taustal saavutavad oma ku\u0308psuse nanoskaalal printimistehnoloogiad. Sellest aastast on turul esimene grafeeni kasutav akupank, ootame huviga ja\u0308rgmiseid rakendusi."}, {"text_idx": "#000013", "text": "So\u0303jad ja kriisid on alati olnud uute tehnoloogiate kasutusele vo\u0303tmise kiirendajad. Viimastest kuudest on na\u0308iteid tehisintellekti kasutusest viirustetestide tegemisel, viirusele vaktsiini leidmise ja erinevate tekkinud probleemide lahendamisele rakendamisest."}, {"text_idx": "#000014", "text": "Na\u0308iteks oli u\u0308ks po\u0303nevaid uudiseid see, et Ameerika U\u0308hendriikides otsustas The White House Office of Science and Technology teha tehisintellekti arendavatele teadlastele ja ettevo\u0303tetele avalikuks rohkem kui 24 000 kandega andmekogumi (va\u0308idetavalt andmekogumit ta\u0308iendatakse pidevalt) et leida vo\u0303imalusi viirusega seotud uute mustrite tuvastamiseks."}, {"text_idx": "#000015", "text": "\"U\u0308ksikisiku o\u0303iguste kaitse on oma olemuses sageli vastuolus u\u0308hiskonna u\u0308ldiste huvide tagamisega.\""}, {"text_idx": "#000016", "text": "Kindlasti leiab juba la\u0308hitulevikus arutelu u\u0308ksikisiku o\u0303iguste ja privaatsuse ta\u0308henduse muutumine. U\u0308ksikisiku o\u0303iguste kaitse on oma olemuses sageli vastuolus u\u0308hiskonna u\u0308ldiste huvide tagamisega."}, {"text_idx": "#000017", "text": "Paljud praegused arutelud on pannud ku\u0308sima, kas ko\u0303ik GDPR-ga vo\u0303etud kohustused on meid teinud piisavalt paindlikuks, et muutuva maailmaga kiirelt kohaneda? Isegi andmekaitse eksperdid ei ole u\u0308hel meelel, kas nakatunud isiku nimeline va\u0308ljatoomine to\u0308o\u0308kollektiivile on o\u0303igustatud vo\u0303i mitte."}, {"text_idx": "#000018", "text": "Ja kuidas na\u0308eb va\u0308lja \"anonu\u0308u\u0308mne to\u0308o\u0308taja\", kellega kokku puutunud projektimeeskonda ja kliente ja partnereid me peame teavitama, et \"keegi\" kellega eelmisel na\u0308dalal kohtusite, ja\u0308i haigeks? Ilmselt on privaatsuse ta\u0308henduses na\u0308iteks Google'il ja Facebookil ta\u0308nu otsingute ajaloole, sotsiaalmeediale ja suurandmetele parem u\u0308levaade, kes on tegelikult maailmas koroonahaiged, kui va\u0308ga paljude riikide terviseasutustel."}, {"text_idx": "#000019", "text": "Mida see teadmine meile u\u0308ksikisiku o\u0303iguste versus tehnoloogia vo\u0303imaluste kohta ra\u0308a\u0308gib ning mida soovime selle teadmisega peale hakata?"}, {"text_idx": "#000020", "text": "Kui vaadata, kuidas jo\u0303uliselt erinevaid mobiilseid tehnoloogiaid kasutades peatatakse efektiivselt viiruse levikut Hiinas, Lo\u0303una-Koreas, Taiwanis vo\u0303i Singapuris, on lihtne aru saada nendest, kes na\u0308evad u\u0308hiskonna huve sellistes olukordades eraisiku privaatsusest palju ta\u0308htsamaks."}, {"text_idx": "#000021", "text": "Vo\u0303ib-olla viib toimuv kriis meid kiiremale aktsepteerimisele, et inimese asemel peaks paljudes lo\u0303ikudes toimetama hoopis robot-kuller, robot-teenindaja vo\u0303i tehismo\u0303istusel baseeruv online konsultant? Starshipi robotkullerid tunduvad ju praegu kassapidajast palju turvalisemad."}, {"text_idx": "#000022", "text": "Kas oleme kaugto\u0308o\u0308 vo\u0303imalustest ja vahenditest enne kriisi piisavalt aru saanud? Kuidas ta\u0308nu o\u0303pitud kaugto\u0308o\u0308 ja virtuaalmeeskondade vo\u0303imalustele leiame vo\u0303imalused rakendada uusi to\u0308o\u0308ka\u0308si Eesti ettevo\u0303tete kasvatamiseks ka ilma neid inimesi reaalselt Eesti riigi pinnale toomata? E-residentsus 3.0 vo\u0303i 4.0 tunduvad piiride sulgemise ja fu\u0308u\u0308silise mobiilsuse va\u0308henemise olukorras hoopis teistsuguse potentsiaaliga."}, {"text_idx": "#000024", "text": "Reaaleluline mudeldamine on huvitav na\u0308htus. Paljud riigid ja ka riikide sees eraldi piirkonnad on vo\u0303tnud kasutusele erinevad meetmed u\u0308ldise huvi eesma\u0308rgi saavutamiseks. Vo\u0303ime va\u0308ita, et toimuv kriis on tegelikult so\u0303numi iseloomuga erinevate juhtimismudelite toimimise kohta. Sellest saab kindlasti hiljem lugeda palju vo\u0303rdluseid ja teadusto\u0308id."}, {"text_idx": "#000025", "text": "Eesti asub ka mitmete erinevate mudelite ristumispunktis, kui arvestada va\u0308ga erinevaid praktikaid, mida kasutatakse na\u0308iteks Rootsis vo\u0303i Venemaal."}, {"text_idx": "#000026", "text": "Harjumatute uudsete olukordade sagenemine saab olema eesseisvate perioodide paratamatus. Mitte ainult COVID-19, vaid ka kliimamuutused, tehisintellektil baseeruvate lahenduste kasvav pealtulek ja pidev efektiivsuse kasvu vajadus on viinud maailma muutusteni, mille tagaja\u0308rjed no\u0303uavad u\u0308ha pidevamalt erakorralisi ressursse ja reaalajas juhtimist."}, {"text_idx": "#000027", "text": "A\u0308rme unusta, et Euroopas olid jaanuar ja veebruar ta\u0308navu keskmiselt 3,5 kraadi soojem kui ajalooline keskmine. Olgu need uued olukorrad siis lisaks viirustele kas metsatulekahjud, po\u0303uad, tormid, uute tehnoloogiate mastaapsed to\u0303rked/ru\u0308nded vo\u0303i muud vahetud mo\u0303jud meie elukeskkonnale. Ehk see mida mo\u0303istame erakorralise olukorra vo\u0303i kriisina vo\u0303ib olla tegelikult osa tekkivatest suurematest muutustest."}, {"text_idx": "#000030", "text": "Tehnoloogia sekkub meie igapa\u0308evaellu enamgi veel kui teadvustanud oleme. Uuenevas maailmakorralduses on tehnoloogia oluliselt invasiivsem. Va\u0308hemalt seni, kuni kodus to\u0308o\u0308 tegemine on paljude inimeste uus normaalsus ja seda u\u0308le maailma."}, {"text_idx": "#000031", "text": "\"Meil ei ole po\u0303hjust praegu eeldada, et globaalne kriisiolukord on seadnud oma esimeseks fookuseks ku\u0308berturvalisuse tagamise.\""}, {"text_idx": "#000032", "text": "Tehnoloogiast suureneva so\u0303ltuvuse ja inimeste ning ettevo\u0303tete uute harjumustega saavad alguse ilmselt paljud suuremad ku\u0308berturbe intsidendid. Vo\u0303imalik, et sellised, mis viivad ka reaalselt inimeste elude kaotamiseni. Meil ei ole po\u0303hjust praegu eeldada, et globaalne kriisiolukord on seadnud oma esimeseks fookuseks ku\u0308berturvalisuse tagamise."}, {"text_idx": "#000033", "text": "Ilmselt realiseeritakse paljud lahendused teatava tehnoloogilise vo\u0303laga. Mitte isegi oskamatusest, vaid lihtsalt tempo on nii metsik ja uued va\u0308ljakutsed tulevad muutuvas olukorras lihtsalt peale. Korraga avastame ennast maailmas, kus paljude maailma ettevo\u0303tete ja organisatsioonide a\u0308rikriitiline info on kas avalikuks saanud vo\u0303i ettevo\u0303te on kaotanud sellele ligipa\u0308a\u0308su ta\u0308nu kru\u0308pteerivatele kurivaradele."}, {"text_idx": "#000034", "text": "Vajadus muutuda u\u0308hiskonna ja maailmana hakkab u\u0308ha enam meeldetuletust saama la\u0308bi poliitiliste su\u0308ndmuste, la\u0308bi kiirelt arenevate vo\u0303imaluste ning u\u0308ldise kasvava keerukuse. Inimesed on va\u0308sinud pidevast keerukuse kasvust ning see viib sageli soovini teha po\u0303hjendamatuid lihtsustusi ja u\u0308ldistusi."}, {"text_idx": "#000035", "text": "Kui meil ei ole ambitsioonikat eesma\u0308rki, on meid u\u0308hiskonnana eest ootamas lihtsalt stress kasvavast keerukusest. COVID-19 on selle uue reaalsuse u\u0308ks esimestest su\u0308dametuksetest. Samuti nagu na\u0308iteks eelmisel aastal toimunud suured u\u0308leilmsed metsapo\u0303lengud."}, {"text_idx": "#000036", "text": "Me peame kohanema. Ja mitte ainult Eestis, vaid kogu maailmas. Muutustele reageerimine ning su\u0308steemide loomine, mis eeldavad paindlikkust ja kohanemist, hakkab kujunema inimeste po\u0303hioskuseks."}, {"text_idx": "#000037", "text": "Oluliseks osaks sellises u\u0308hiskonnas on mitmete u\u0308lesannete ja vo\u0303imaluste usaldamine oma rahva ka\u0308tte. Seda vajaduste ja u\u0308lesannete defineerimise kaudu, andmete avamise kaudu ning eelko\u0303ige u\u0308hiskonnale ambitsioonika eesma\u0308rgi seadmise kaudu."}, {"text_idx": "#000038", "text": "COVID-19 ei peaks olema see, mis meid lahutab, vaid vastupidi - julge arenguvisioon, mis meid eriolukordade kiuste liidab. Me ko\u0303ik peame hakkama kasvava keerukusega kohanema, sest alternatiiv on oma saatuse u\u0308le otsustamise a\u0308ra andmine."}, {"text_idx": "#000040", "text": "On ajalooline hetk meie loodud u\u0308hiskonnakorralduse ja agiilse juhtimise mudelit pakkuda kui u\u0308hte tuleviku u\u0308hiskonna na\u0308idet: kuidas tulla toime uute tehnoloogiatega, kiiresti muutuda ja uue olukorraga kohaneda."}, {"text_idx": "#000041", "text": "Ma na\u0308en sellises kriisis suurt vo\u0303imalust senisest veelgi rohkem mo\u0303jutada ja kaasa ra\u0308a\u0308kida parema tulevikumaailma korraldamises. Maailma sellises korraldamises, kus on tasakaal tehnoloogia ja ja\u0308tkusuutliku loodushoiu vahel. Kus otsuseid tehakse inimesi kaasavalt, andmete ja teadmiste po\u0303hjal. Meil on see unikaalne vo\u0303imalus."}, {"text_idx": "#000042", "text": "Kas me suudame kriisist va\u0308ljudes tekkinud liikumishulka kasutada ning leppida kokku meie u\u0308hiskonnale ambitsioonika tulevikuvisiooni?"}, {"text_idx": "#000043", "text": "Oliver Laas: tehisintellekt, mis maalib pilte"}, {"text_idx": "#000044", "text": "Materjaliteadlane: tulevikus on pa\u0308ikesepaneelid juba ehitusmaterjalide sees"}, {"text_idx": "#000045", "text": "U\u0308lio\u0303pilased: u\u0308likoolide roll kliimakriisi keskmes"}, {"text_idx": "#000046", "text": "Barbi Pilvre: o\u0303pilane ei ole arvutiliides, e-kool vajab o\u0303petajat, mitte \"tuge\""}, {"text_idx": "#000047", "text": "Martin Karner: kas tehisintellekt on kohtuniku asendaja vo\u0303i toetaja?"}, {"text_idx": "#000048", "text": "Frank Ju\u0308ris: koroonakriis ja Hiina"}, {"text_idx": "#000049", "text": "Gert Jostov: uus ajastu pakub erakordse vo\u0303imaluse kasvuks"}, {"text_idx": "#000054", "text": "Risto Rossar: kas nii meie kaasaegne u\u0308hiskond lo\u0303hki la\u0308hebki?"}, {"text_idx": "#000055", "text": "Ervi Teearu: ku\u0308berturvalisus kodukontoris \u2013 kes vastutab?"}, {"text_idx": "#000056", "text": "Andero Uusberg: miks me koroonale nii tugevalt reageerisime?"}, {"text_idx": "#000058", "text": "Mirjam Mo\u0303ttus: ko\u0303ik need po\u0303hjused, miks mulle koroona meeldib"}, {"text_idx": "#000059", "text": "Uuring. Riigi koroonainfot usaldatakse, aga see on habras ressurss"}, {"text_idx": "#000061", "text": "Rait Maruste: eriolukord parlamentaarses riigis"}, {"text_idx": "#000063", "text": "Uno Lo\u0303hmus: lisandusi inimo\u0303iguste konventsiooniga vo\u0303etud kohustuste peatamisele"}, {"text_idx": "#000064", "text": "Ka\u0308tlin Konstabel: su\u0308u\u0308distamine ei tee kellegi elu lihtsamaks"}, {"text_idx": "#000066", "text": "Egert Ru\u0308nne: kergeka\u0308eline loobumine inimo\u0303iguste konventsioonist on libe tee"}, {"text_idx": "#000067", "text": "Oliver Laas: kollektiivse intellekti mobiliseerimine"}, {"text_idx": "#000068", "text": "Agu Leinfeld: u\u0308hiskondliku arengu indeks"}, {"text_idx": "#000073", "text": "Mart Vo\u0303rklaev: 2024. aasta eelarve on visioon, kuhu tahame Eestit juhtida"}, {"text_idx": "#000074", "text": "Kaarel Tarand: ku\u0308lmasurm ei kohuta"}, {"text_idx": "#000077", "text": "Valitsus sotsiaalpartnereid to\u0308o\u0308tuskindlustusmakse to\u0303stmise plaani ei kaasanud"}, {"text_idx": "#000081", "text": "Erakondade juhid riigikogu patiseisu ei lahendanud"}, {"text_idx": "#000082", "text": "Saksamaa kehtestab piirikontrolli Poola ja Ts\u030cehhiga"}, {"text_idx": "#000083", "text": "Teeva\u0308li vedas Kalevi u\u0308liolulise vo\u0303iduni"}, {"text_idx": "#000084", "text": "La\u0308a\u0308neranna valla hinnangul oli koolireform hoolimata kohtuvaidlustest vajalik"}, {"text_idx": "#000085", "text": "Eelarvestrateegias raudtee reale kirjutatud raha la\u0308heb hoopis laevaehituseks"}, {"text_idx": "#000089", "text": "Koalitsioon ei taha riigieelarve vastuvo\u0303tmist usaldusha\u0308a\u0308letusega siduda"}, {"text_idx": "#000092", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]